Kommissionens beslutning

af 11. marts 2004

om et spørgeskema til medlemsstaternes indberetning om gennemførelsen af Europa-Parlamentets og Rådets direktiv 2002/96/EF om affald af elektrisk og elektronisk udstyr (WEEE)

(meddelt under nummer K(2004) 714)

(EØS-relevant tekst)

(2004/249/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 2002/96/EF af 27. januar 2003(1) om affald af elektrisk og elektronisk udstyr (WEEE), særlig artikel 12,

ud fra følgende betragtninger:

(1) I henhold til direktiv 2002/96/EF skal medlemsstaterne sende Kommissionen en rapport om direktivets gennemførelse.

(2) Rapporten skal i detaljer omhandle både direktivets indarbejdelse i national lovgivning og dens gennemførelse. Den udarbejdes på grundlag af spørgeskemaet i denne beslutning.

(3) De i denne beslutning fastsatte foranstaltninger er i overensstemmelse med udtalelse fra det udvalg, der er omhandlet i artikel 6 i Rådets direktiv 91/692/EØF(2) -

VEDTAGET FØLGENDE BESLUTNING:

Artikel 1

Medlemsstaterne udarbejder deres rapporter om gennemførelse af direktiv 2002/96/EF på grundlag af spørgeskemaet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 11. marts 2004.

På Kommissionens vegne

Margot Wallström

Medlem af Kommissionen

(1) EUT L 37 af 13.2.2003, s. 24. Ændret ved direktiv 2003/118/EF (EUT L 345 af 31.12.2003, s. 106).

(2) EFT L 377 af 23.12.1991, s. 48. Ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

BILAG

SPØRGESKEMA

til medlemsstaternes rapportering om gennemførelsen af direktiv 2002/96/EF om affald af elektrisk og elektronisk udstyr

Oplysninger, der allerede er indsendt, behøves ikke givet igen, men det bedes anført, hvor og hvornår de er indsendt.

1. INDARBEJDELSE I DEN NATIONALE LOVGIVNING

1.1. Er Kommissionen blevet underrettet om de nationale love og administrative bestemmelser, hvormed direktivet om affald af elektrisk og elektronisk udstyr (WEEE) gennemføres i den nationale lovgivning? (ja/nej)

1.1.1. I bekræftende fald bedes der oplyst nærmere herom.

1.1.2. I benægtende fald, hvorfor ikke?

1.2. Har medlemsstaten gennemført nogen af de i artikel 17, stk. 3, omhandlede bestemmelser ved aftaler mellem de kompetente myndigheder og de berørte økonomiske sektorer? (ja/nej)

1.2.1. I bekræftende fald bedes der oplyst nærmere herom.

2. DIREKTIVETS GENNEMFØRELSE

Oplysninger om særskilt indsamling, genbrug, genvinding og nyttiggørelse indsendes separat i et format, som fastlægges efter proceduren i artikel 12, stk. 1, i direktivet.

2.1. Er der truffet foranstaltninger i medfør af artikel 4 om produktdesign? (ja/nej)

2.1.1. I bekræftende fald bedes der oplyst nærmere om de trufne foranstaltninger.

Disse skal omfatte foranstaltninger, hvorved producenter ikke forhindrer WEEE i at blive genanvendt.

2.1.2. I benægtende fald, hvorfor ikke?

2.1.3. Giv venligst en vurdering af positive og negative erfaringer med denne artikel.

2.2. Er der blevet etableret ordninger, hvorved indehavere og distributører som minimum kan returnere WEEE gratis i overensstemmelse med direktivets artikel 5? (ja/nej)

2.2.1. I bekræftende fald bedes der oplyst nærmere herom, navnlig:

- en generel beskrivelse af ordningerne

- hvordan den gratis returnering på en for en basis til distributørerne fungerer, og om der er indført alternative bestemmelser i tråd med artikel 5, stk. 2, litra b)

- om producenter har etableret og gennemført individuelle og/eller kollektive tilbagetagningsordninger for WEEE fra private husholdninger

- om der er indført særlige ordninger for kontaminerede WEEE og WEEE, der ikke indeholder væsentlige komponenter.

- der ønskes ligeledes oplysninger om eventuelle indsamlingsordninger for WEEE fra andre kilder end private husholdninger.

2.2.2. I benægtende fald, hvorfor ikke?

2.2.3. Giv venligst en vurdering af positive og negative erfaringer med gennemførelsen af bestemmelserne i denne artikel.

2.3. Er der truffet de nødvendige foranstaltninger med henblik på miljøvenlig behandling af WEEE i overensstemmelse med artikel 6 i direktivet?

2.3.1. I bekræftende fald bedes der oplyst nærmere herom, navnlig:

- en generel beskrivelse af behandlingsordninger i medlemsstaten

- hvis behandlingskravene eller minimumskvalitetsstandarder for behandling af indsamlet WEEE i medlemsstaterne er forskellige fra eller mere vidtrækkende end direktivets bilag II, gives en beskrivelse af disse krav eller standarder

- hvis fritagelse fra kravet om tilladelse i henhold til artikel 11, stk. 1, litra b), i Rådets direktiv 75/442/EØF(1) anvendes i forbindelse med processer til nyttiggørelse af WEEE, anføres en beskrivelse af betingelserne for, hvordan fritagelsen anvendes, og hvordan der foretages inspektion i henhold til artikel 6, stk. 2, i direktivet

- hvis kravene til oplagring og behandling af WEEE er mere vidtrækkende end kravene i bilag III, gives en beskrivelse heraf

- en kort beskrivelse af regler, procedurer og kontrol i forbindelse med WEEE, der eksporteres ud af Fællesskabet, som skal tages i betragtning ved opfyldelse af forpligtelser og mål i artikel 7, stk. 1 og 2, i direktivet, under hensyntagen til artikel 6, stk. 5, i direktivet.

2.3.2. I benægtende fald, hvorfor ikke?

2.3.3. Giv venligst en vurdering af positive og negative erfaringer med gennemførelsen af bestemmelserne i denne artikel.

2.4. Er der truffet de nødvendige foranstaltninger med henblik på miljøvenlig genbrug, genvinding og nyttiggørelse af WEEE i overensstemmelse med artikel 7 i direktivet?

2.4.1. I bekræftende fald gives en generel beskrivelse af de nationale foranstaltninger til fremme af opfyldelsen af målene for genbrug, genvinding og nyttiggørelse.

2.4.2. I benægtende fald, hvorfor ikke?

2.4.3. Angiv alle foranstaltninger truffet i medfør af artikel 7, stk. 5, i direktivet.

2.4.4. Giv venligst en vurdering af positive og negative erfaringer med gennemførelsen af bestemmelserne i denne artikel.

2.5. Er der truffet de nødvendige foranstaltninger med henblik på finansiering i forbindelse med WEEE i overensstemmelse med artikel 8 og 9 i direktivet?

2.5.1. I bekræftende fald bedes der oplyst nærmere herom, navnlig:

- et overblik over medlemsstatens finansieringsordninger og over de væsentligste ordninger til gennemførelse af finansieringskravet

- oplysninger om eventuel anvendelse af synlige gebyrer for historisk affald fra private husholdninger

- oplysninger om eventuelle særordninger for producenter, der leverer elektrisk og elektronisk udstyr ved fjernkommunikation.

2.5.2. I benægtende fald, hvorfor ikke?

2.5.3. Giv venligst en vurdering af positive og negative erfaringer med gennemførelsen af bestemmelserne i denne artikel.

2.6. Er der truffet de nødvendige foranstaltninger med henblik på at oplyse brugere af EEE og inddrage dem i WEEE-styringen i overensstemmelse med artikel 10 i direktivet?

2.6.1. I bekræftende fald bedes der oplyst nærmere herom.

2.6.2. I benægtende fald, hvorfor ikke?

2.6.3. Giv venligst en vurdering af positive og negative erfaringer med gennemførelsen af bestemmelserne i denne artikel.

2.7. Er der truffet de nødvendige foranstaltninger med henblik på at informere behandlingsvirksomheder for WEEE i overensstemmelse med artikel 11 i direktivet?

2.7.1. I bekræftende fald bedes der oplyst nærmere herom, især med hensyn til arten af de givne oplysninger og de medier, der er brugt til at give oplysningerne.

2.7.2. I benægtende fald, hvorfor ikke?

2.7.3. Giv venligst en vurdering af positive og negative erfaringer med gennemførelsen af bestemmelserne i denne artikel.

2.8. Giv venligst oplysninger om de inspektions- og overvågningsordninger, der anvendes i medlemsstaten til at efterprøve, om direktivet gennemføres hensigtsmæssigt.

(1) EFT L 194 af 25.7.1975, s. 39.